地名: 南陽 (京畿道, 都護府)
年: 1718.0

○丙申/禮葬都監言: "今此都監凡事, 參考實錄及乙酉儀軌擧行, 而其中諡冊以下八條, 條列于後, 以備徽覽。 且有一二稟裁之端, 當待下令擧行。 至於吉凶儀仗、服玩、明器, 則實錄及乙酉、辛巳儀軌中, 有無多少, 互相不同, 自都監有難擅定其數, 故竝爲別單列錄, 懸注以入。 請令禮曹稟旨, 酌定分付, 以爲擧行之地。 其別單列錄。 諡冊、
                【哀冊同。 實錄、謄本中有謚、哀冊, 而不言用竹用玉, 乙酉儀軌用竹, 今亦當遵用。】
              謚印、
                【實錄、謄本中, 有謚印而不言用金、銀、玉。 乙酉儀軌, 初以用銀, 鑄成定奪, 後以內上之印, 乃是玉刻, 故改用南陽玉, 今亦當遵用。 且謚印尺度, 乙酉儀軌, 則方三寸五分, 厚七分, 龜高一寸五分, 而取考丙子嘉禮時儀軌, 則玉印方三寸六分, 厚八分五釐, 龜高二寸一分。 今此謚印, 長、廣、高、厚, 傚嘉禮時印, 似合於象生時之義, 而事體重大, 不敢擅便, 何以爲之? 敢稟。】
              贈玉、
                【實錄、謄本中, 有贈玉, 乙酉儀軌贈玉用端川深靑玉, 今當遵用。】
              贈帛、
                【實錄、謄本中, 有贈帛, 玄六、纁四, 乙酉儀軌贈帛用黑大段六疋、紅大叚四疋, 各長十八尺, 尺數用造禮器尺, 今亦當遵用。】
              翣扇、
                【實錄、謄本中, 用黼翣二、黻翣二、畫翣二, 乙酉儀軌同, 今亦當遵用。 辛巳儀軌, 又有行喪翣扇六部, 初度習儀爲始, 排列詣山陵, 下玄宮後燒火, 今亦當遵用。】
              輓章、
                【實錄、謄本中, 發靷班次挽詞三十, 左右分立, 乙酉儀軌用八十張。 今則輓章多少, 何以爲定? 敢稟。】
              虞主。
                【乙酉儀軌, 因禮曹啓辭, 虞主用桑, 練主用栗與否, 議于大臣, 以虞主直用栗木爲定, 而主式則一依《家禮》。 且依宗廟制, 不設粉面墨書, 上用柒加飾, 今亦當以此遵用。】
              誌石。
                【乙酉儀軌, 誌石二片, 長四尺二寸四分, 廣二尺九寸五分, 厚五寸九分, 用造禮器尺, 今亦當遵用。】
              令曰: "吉凶儀仗等事, 令禮曹稟旨, 酌定一款, 依達。 他餘事, 稟于大朝, 則冊世子嬪時, 冊用竹, 塡字用金, 印用玉, 玉則例採南陽玉, 今此諡冊用竹塡金。 哀冊亦用竹, 謚印用玉無疑, 而國恤時哀冊, 以朱塡字, 今則塡靑似疑。 輓章依實錄、謄本, 定以三十, 謚印尺度, 倣嘉禮時印亦宜。 此外諸條, 依達辭爲之可也, 爲敎, 以此擧行。"
                【其後因禮葬都監達辭, 哀冊依乙酉例塡紅, 輓詞改定五十張。】
              後, 禮曹又參互酌定, 別單列書吉儀仗以入。 烏仗,
                【依乙酉儀軌用十四。】
              白澤旗,
                【依實錄用二。】
              金ㆍ銀鐙子、金ㆍ銀立瓜、旄節,
                【依乙酉儀軌各用二。】
              金ㆍ銀粧刀,
                【依乙酉儀軌, 各用一。】
              雀扇,
                【依實錄用二, 其後因禮曹達辭, 改用四, 靑扇用二。】
              靑蓋,
                【依乙酉、辛巳儀軌, 用二。】
              靑陽繖,
                【依實錄及乙酉儀軌, 用一。】
              馬机,
                【依乙酉、辛巳儀軌用二。】
              紅ㆍ靑ㆍ白燭籠,
                【依實錄及乙酉、辛巳儀軌, 各用二。】
              金ㆍ銀橫瓜,
                【依辛巳儀軌, 各用一。】
              銀交椅、脚踏、坐子、倚子,
                【依辛巳儀軌, 各用一。】
              凶儀仗羽葆,
                【依實錄及乙酉、辛巳儀軌, 用一。】
              火鐵籠,
                【依實錄及乙酉儀軌, 用二十。】
              方相氏,
                【依實錄及乙酉儀軌, 用四。】
              竹散馬,
                【依乙酉、辛巳儀軌, 用二。】
              竹鞍馬,
                【依實錄及乙酉、辛巳儀軌, 用四。】
              靑繡ㆍ紫繡鞍馬,
                【依實錄, 各用二。】
              服玩、首飾,
                【依辛巳儀軌, 用一。】
              紅綾裌長衫、藍羅裌裳、白綾裌襪裙、白苧布苔衣、手巾、白布襪、粉紅段子同段,
                【依實錄及辛巳儀軌, 各用一。】
              溫鞋,
                【依實錄, 粉紅段用一。】
              藍段子履,
                【依辛巳儀軌, 用一。】
              紅段子衣一,
                【依辛巳儀軌, 用紅苧絲一。】
              紅段子帶,
                【依實錄用一。】
              紅段子五指手一,
                【依辛巳儀軌, 用白綃手衣。】
              粉紅苧絲繡甫老一、高飛籠一,
                【依辛巳儀軌用之。】
              紫ㆍ黃柒木簪釵各一,
                【依辛巳儀軌用黑柒簪一。】
              梳函,
                【依實錄, 用一。】
              土簏箱子,
                【依辛巳儀軌, 用一。】
              竿子,
                【依辛巳儀軌, 用黑柒一。】
              鏡,
                【依辛巳儀軌, 具臺匣一。】
              脂粉筒, 
                【依辛巳儀軌, 用一。】
              明器筲,
                【依實錄, 用五。】
              甖,
                【依乙酉辛巳儀軌, 用三。】
              甒,
                【依實錄, 用一。】
              瓦竈,
                【依實錄, 用一。】
              瓦鼎,
                【依實錄, 用四。】
              瓦釜,
                【依實錄, 用一。】
              瓦甑,
                【依實錄, 用一。】
              匏勺,
                【依實錄, 用一。】
              磁杯,
                【依乙酉、辛巳儀軌, 用三。】
              籩豆,
                【依實錄, 各用十。】
              簠簋,
                【依實錄, 各用一。】
              樽,
                【依乙酉儀軌, 沙樽三。】
              食鉢、羹鉢、匙楪,
                【依實錄, 各用一。】
              蔬菜、脯醢楪,
                【依實錄, 用七。】
              炙楪,
                【依實錄, 用一。】
              饌楪,
                【依辛巳儀軌, 用九。】
              酒甄,
                【依乙酉、辛巳儀軌, 用一。】
              食托、匙(筋)
                〔筯〕
              、食卓、盥盤、盥匜、香盒,
                【依實錄儀軌, 各用一。】
              香椀,
                【依乙酉、辛巳儀軌, 用香爐一。】
              唾盂、溷器、溲器,
                【依乙酉、辛巳儀軌, 各用一。】
              瓦鍾、瓦磬,
                【依實錄, 各用四。】
              瓦壎、簫、笙、箎、柷、敔、琴、瑟、竽,
                【依實錄及辛巳儀軌, 各用一。】
              木卿、唐樂人,
                【依實錄, 用十。】
              瓦特鍾、瓦特磬、瓦方響、管、唐笛、唐觱栗、鄕觱栗、大琴、唐琵琶、鄕琵琶、玄琴、伽倻琴、大箏、牙箏、拍和、節皷、杖皷,
                【依辛巳儀軌, 各用一。】
              木鞍馬、木散馬,
                【依乙酉儀軌, 各用一。】
              木奴、木婢,
                【依乙酉儀軌, 各用四十。】